Thora Mortensen

Thora Petrine Mortensen (født Pedersen 12. juni 1860 på Fevik, død 24. april 1947 i Arendal) var en norsk lærer og forfatter.

Liv og virke 
Thora Mortensen ble i 1880 ansatt som lærer ved Songe kretsskole i Barbu, hvor hun arbeidet i fire år, frem til hun ble gift. 

I 1904 debuterte hun med ungdomsfortellingen Gudrun – en livshistorie, som utkom på Tvedtes Forlag i Kristiania. Den ble utgitt under navnet Thora, og ble ved utgivelsen karakterisert som «En god Bog, og en prægtig Konfirmationsgave». Tre år etter utkom hennes bok Ungdom.

Familie 
Thora Mortensen var datter av skipsfører Gunder Pedersen Troldalen og Andrea Marie Boe. Hun ble gift med grosserer Julius Mortensen, og tilbrakte resten av livet i Arendal.

Bibliografi 
 1904: Gudrun – en livshistorie, Tvedte, Kristiania
 1907: Ungdom, Berntzens boghandel, Kristiania

Referanser

Kilder 
 
 

Norske forfattere
Personer fra Grimstad kommune